als_Latn dik_Latn sag_Latn
Të drejtosh një makinë të markës Apple mund të bëhet realitet. Për kënaqësinë e të gjithë fansave që kanë përdorur deri më tani pajisje të markës Apple dhe në nder të themeluesit të kësaj kompanie, Steve Jobs, pritet që të krijohet makina që do të mbajë këtë markë.
Makina do të quhet iCar dhe pretendohet që të dalë në shitje për herë të parë në vitin 2020. Lajmin e ka dhënë Bloomberg, ndërsa parashikohet që të jetë një betejë e vërtetë mes Detroit dhe Silicon Valley, por edhe me makinën hi-tech të Google. Gjithashtu, Apple duhet ti bëjë ballë konkurrencës së gjigandëve ekologjistë si Tesla dhe General Motors (GM).
Objektivi i Apple duket tejet ambicioz, duke marrë parasysh se hedhja në treg e një makine të re kërkon një kohë pregatitore nga 5 deri në 7 vite nga ana e kompanisë prodhuese. Kompania e themeluar nga Steve Jobs do t’ia nisë nga zero, duke qenë se kjo do të jetë eksperienca e tyre e parë kë këtë fushë. Ata kanë nisur me konsultimin dhe gjetjen e menaxherëve e teknikëve më të mirë për të realizuar iCar.
Sipas Wsj, deri më tani janë gjetur rreth 200 persona që do të punojnë për këtë qëllim, ndërsa mendohet që numri i punonjësve në total të jetë rreth një mijë. /a.s/noa.al
als_Latn als_Latn als_Latn als_Latn